text: [{"text_idx": "#000000", "text": "HomeBarruuleeFacebook irraa galii argachuuf waan beekamuu qabu"}, {"text_idx": "#000001", "text": "Facebook irraa galii argachuuf waan beekamuu qabu"}, {"text_idx": "#000002", "text": "Dhiheenya kana facebook oduu gaarii tokkoon gad bahee jira inniis warroonni facebook irraa galii argachuu barbaadan \u2018kallattiin\u2019 akka galii argataniif haala mijjeessinee jirraa jedha."}, {"text_idx": "#000003", "text": "Kallattiin jechuun maali? itti dhufnaa guutuu dubbisi..."}, {"text_idx": "#000004", "text": "Duraan facebook irraa galii argachuuf Al-Kallattiin (indirect) ture. kana jechuun nuti facebook irra osoo hin taane bakkoota biroo hojjannee facebook irraa hordoftoota butuun itti faayyadamna jechuudha. akkasuma Accountii fi Group gurguddaa walirraa bituufi gurguruunis ni jira, Namoonni bebeekkamoon bakka garaa garaatii maallaqa fudhatanii yogguu beeksisa hojjataniis ni mul\u2019atu."}, {"text_idx": "#000005", "text": "Nuti facebook irratti beeksisa hedduu arguu dandeenya, \u2018news feed\u2019 keenya irra yogguu gad deemnu dabaree dabareen beeksisa adda addaa ni agarra Fkn, beeksisa Aappii, beeksisa uffataa, beeksisa nyaataa, beeksisa mobile/computer beeksisa waa\u2019ee fayyaa fi kan biroo hedduun as nutti yaafama. jarri waan kana duuba taa\u2019ee hojjatu kunniin maddi galii isaanii facebook osoo hin taane bakka biroodha garuu ammoo namoota facebook irra jiranitti dhimma bahaa jiruu jechuudha."}, {"text_idx": "#000006", "text": "Facebook dhaabbilee adda addaatifi namoota dhuunfaatif akka isaan waan isaanii beeksisaniif hulaan isaa yeroo mara banaadha. Galiin facebook argatu irra guddaan kaffaltii warri beeksisu isaaf kafaluunidha. warri beeksisa facebook irratti raabsan kaffaltii muraasa feesbuukif taasisuu garuu isaan dachaa dachaa godhanii irraa faayyadamu."}, {"text_idx": "#000007", "text": "kanaafuu facebook irratti meeshaa keenya ykn tajaajila keenya beeksifachaa baay\u2019ina namoota gara keenya dhufaniin kan faayyadamnu yoo taate kuni Al-kallattiin jedhama. sababni maddi galii keenyaa bakka birooti waan ta\u2019eefi.Tole, Kallattiin kan jennu hoo kami? kallattiin kan jennu kan dhiheenya eegale yommuu ta\u2019u namuu facebook irraa galii argachuu yoo barbaade qaama sadaffaa malee feesbuukimaan walii galtee godhee irraa faayyadamuu danda\u2019a. karaa kanaan kallattii (direct) jechuunii dandeenya. kana jechuun akkuma Youtube jechuudha. Namni youtube irraa galii barbaade tokko Youtube irratti video isaa ol fe\u2019ee baay\u2019ina namoota video san ilaalaniin galii irraa argata, Kan feesbuukis kanuma video kee ol feetaa baay\u2019ina namoota video san ilaalaniin qarshiin siif lakkaayama. (video kankee irratti beeksisa gabaabaa mul\u2019atu jira)Dhaabbanni facebook namoota karaa kanaan galii argachuu barbaadaniif SEERA naaf guutaa jedhu qaba seera inni guutaa jedhu keessaa 7 isiniif dhiheessinee jirraa... kunooti1, Peejii (page) qabaachuu Peejii jechuu hundi keessan ni beektu jennee yaanna. warroota hin beeknef peejii jechuun Facebook isa Add friend itti ergamu osoo hin taane kan LIKE godhamu sani."}, {"text_idx": "#000008", "text": "FKN, facebook Jawaar Muhammad peejii hin jedhamu, kan OMN ammoo Peejii jedhama. FKN biraa Facekook keenya oromo samsung peejii hin jedhamu, kan oromsamsung tutorial jedhu ammoo Peejii jedhama. hin yaadinaa peejii banuun daqiiqaa 5 caalaa isinirraa hin fudhatu akkasuma email fi password kan biraa ijaaruu isin hin barbaachisu. Peejii banuu yoo barbaadde facebook kankee isuma amma faayyadamaa jirtu irratti damee biraa maqaa feeten itti goota jechuudha."}, {"text_idx": "#000009", "text": "2, Vidiyoo orjinaalaa facebook irratti ol fe\u2019uu. kana yogguu jennu vidiyoo kankee tahe, ykn kan ati itti carraaqxe kan bakka birooti hin hatamin jechuudha. dabalata vidiyoon kankee qulqullina qabaachufi beeksisaaf mijataa tahuu qaba."}, {"text_idx": "#000011", "text": "4, Vidiyoon kankee daqiiqaa 3 caalaa dheeratuu qaba, akkasuma vidiyoo kankee namni daaw\u2019atu daqiiqaa 1 caalaa irra turuu qaba, yoo xiqqaate guyyaa 60 dabarsite keessatti nama 30,000 (kuma soddomaan) ilaalamuu qaba."}, {"text_idx": "#000012", "text": "5, Biyya itti eeyyamamu keessa jiraachuu. ammaaf Facebook hojii kallattiin galii argamsiisu kana biyya hundatti hin eegalle garuu biyyoota guguddatan hunda keessatti eegale jechuun ni danda\u2019ama. Kanaaf namoonni akka carraa biyya kanneen jiraattan irraa faayyadamuu dandeessu. hanga ammaatti biyyoota 45 ol ta\u2019aniif eeyyamaee jira."}, {"text_idx": "#000015", "text": "GermanyFranceItalyNorwayUnited Kingdom fi kanneen biroo jiru"}, {"text_idx": "#000017", "text": "6, Afaan (Language) itti eeyyamamu beekuu \u2013 qabxiin inni kun xiqqoo gufuu nutti ta\u2019uu danda\u2019a. inniis facebook namoota kallattiin galii irraa argatuu barbaadaniif Afaan 25 keessaa tokko akka danda\u2019ani jedha ykn vidiyoon facebook irratti ol fe\u2019amu barruu vidiyoo sana gubbatti barraahun wal qabatee afaanota kanneen keessa tokko ta\u2019uu qabaadha. kuni kan ta\u2019eef facebook salphamatti vidiyoo namootaa gamaaggamuuf itti faayyadama dabalata dhaabbileen daldalaa beeksisa vidiyoo keenya irratti ergan akka filannoo isaanitiin deemaniif gargaara. FKN ati akkaata nyaata itti hojjatamu agarsiifta yoo tahe beeksisa waa\u2019ee nyaataatu vidiyoo kee irratti Target godhama."}, {"text_idx": "#000018", "text": "Dhimmi kun Youtube irrattiis akkanuma beeksisni vidiyoo keenya irratti mul\u2019atu waan nuti vidiyoo san keessatti agarsiifne ykn haasofne ykn Title jalatti barreessineen wal qabata, Garuu youtube Afaan hundaafuu ni eeyyama. warri Afaan isaan ittiin hojjatan hin baramin beeksisni biyya/naannoo/magaalaa hordoftoonni keessa jiraatanitti Target waan godhamuuf karaa kanaan bu\u2019aa irraa argatu. Facebook gara fuul-duraatti biyyoota biroo fi afaan biroo itti dabalaa akka deemu dubbata \u201cMore countries and languages will be supported soon.\u201c"}, {"text_idx": "#000019", "text": "7, Qabxiilee asii olitti eeraman jaheen guuttachuun dirqama taha, yoo hanqina tokko qabaanne Facebook nu fudhachuu dhabuu danda\u2019a. sababa hanqina qabda jedhuun nu harkifachiisuu mala. Garuu akkaataa isaan jedhanitti kan deemnu yoo taate gufuun tokkolleen hin jiru Facebook keenya madda galii keenya godhachuu ni dandeenya."}, {"text_idx": "#000020", "text": "kan har\u2019aa asumarratti dhaabnaa dubbisuu keessaniif Galatoomaa.Youtube irraa Galii argachuuf waan beekamuu qabu 10 AS tuqii dubbisi"}, {"text_idx": "#000021", "text": "Waggaa tokko keessatti Sa\u2019aatii 4000 fi Subscribe 1000 dirqama fiduu qabnaa?"}, {"text_idx": "#000025", "text": "Diishii fi TV akkamiin qindoominaan hojjata?"}, {"text_idx": "#000026", "text": "Yeroo jalqabaaf ATM eenyutu hojjate? PIN isaa maaliif dijitii afur qofa ta\u2019ee..."}, {"text_idx": "#000028", "text": "Save my name, email, and website in this browser for the next time I comment."}, {"text_idx": "#000034", "text": "Welcome, Login to your account."}]